钦定古今图书集成/历象汇编/岁功典/第060卷 > 声声慢〈秋情〉 媛李清照
## 钦定古今图书集成/历象汇编/岁功典/第060卷 > 声声慢〈秋情〉 媛李清照

寻寻觅觅。冷冷清清，凄凄惨惨戚戚。乍暖还寒时候，
最难将息。三杯两盏澹酒，怎敌他、晚来风急。雁过也，
正伤心，却是旧时相识。　满地黄花堆积。憔悴损，如
今有谁堪摘。守著窗儿，独自怎生得黑。梧桐更兼细
雨，到黄昏、点点滴滴。这次第，怎一个、愁字了得。